b'\n_START_ARTICLE_\nJurij Kornelij Weinzerle\n_START_SECTION_\n\xc5\xbdivljenje in delo\n_START_PARAGRAPH_\nRodil se je neznano kdaj v \xc5\xa0kofji Loki (v dunajskih univerzitetnih matrikah zaznamovan kot Locopolitanus). Umrl naj bi na Dunaju, neznano kdaj._NEWLINE_Bil je doktor prava, profesor rimskega prava na dunajski pravni fakulteti, leta 1633 je bil njen dekan. Leta 1635 je bil rektor, leta 1636 vicerektor dunajske univerze. Deloval je tudi kot fisci prokurator (finan\xc4\x8dni prokurator ali odvetnik avstrijske dr\xc5\xbeavne blagajne). _NEWLINE_Napisal je dve pravni knjigi, eno z naslovom De testamento militis. _NEWLINE_Njegov sin Jurij Kornelij je \xc5\xa1tudiral na retorski fakulteti in napisal leta 1654 \xc5\xbealni govor ob smrti cesarja Ferdinanda IV.: Speculum humanae vitae sive Ferdinandus quartus ... morte abreptus ...'